ΓΡΑΠΤΗ ΕΡΩΤΗΣΗ E-1889/02

υποβολή: John Cushnahan (PPE-DE) προς το Συμβούλιο

(1η Ιουλίου 2002)

Θέμα: Ανθρώπινα δικαιώματα και ενέργειες εκφοβισμού

Γνωρίζει το Συμβούλιο σχετικά με την παρατηρούμενη έξαρση των ενεργειών εκφοβισμού μελών της οργάνωσης για την προάσπιση των ανθρωπίνων δικαιωμάτων της Γουατεμάλας, συμπεριλαμβανομένης της πρόσφατης δολοφονίας του Guillermo Ovalle de Len, μέλους της ομάδας Rigoberta Mench;

Επιπλέον, απειλήθηκαν με όπλο άτομα πουπερασπίζονται τα δικαιώματα των απροστάτευτων παιδιών του δρόμου και των παιδιών που βρίσκονται στη φυλακή.

Σε ποιες ενέργειες προτίθεται να προβεί η Επιτροπή προκειμένου να διασφαλίσει την προστασία των εν λόγω οργανώσεων που αγωνίζονται για τα ανθρώπινα δικαιώματα, ούτως ώστε να μπορέσουν να συνεχίσουν τις έρευνές τους σχετικά με την παραβίαση των ανθρωπίνων δικαιωμάτων·

Απάντηση

(11 Νοεμβρίου 2002)

1. Το Συμβούλιο έχει επίγνωση ότι επιδεινώνεται η κατάσταση των ανθρώπινων δικαιωμάτων στη Γουατεμάλα και παρακολουθεί με πάρα πολύ μεγάλη ανησυχία τις απειλές και τις επιθέσεις κατά προσώπων και οργανώσεων που εργάζονται για τηνπεράσπιση των ανθρωπίνων δικαιωμάτων στη Γουατεμάλα. Το Συμβούλιο καταδίκασε επανειλημμένα τις πράξεις αυτές οι οποίες εμποδίζουν την πρόοδο στην ενίσχυση του κράτους δικαίου, και παρότρυνε την κυβέρνηση της Γουατεμάλας να παρέχει προστασία σε όσους αποτελούν στόχο και να διενεργεί έρευνα ως προς τα περιστατικά αυτά, ούτως ώστε να μπορέσει να αναληφθεί δικαστική δίωξη για την τιμωρία τωνπευθύνων.1 Η συγκεκριμένηπόθεση της δολοφονίας του Guillermo Ovalle de Len αναφέρεται στην απάντηση του Συμβουλίου στη γραπτή ερώτηση Ε-1435/02.

2. Όπως αναφέρεται ήδη στη συγκεκριμένη απάντηση, τον Απρίλιο, με την ευκαιρία της τέταρτης επετείου της δολοφονίας του Επισκόπου Gerardi, το Συμβούλιοπενθύμισε στο κράτος της Γουατεμάλας την ανησυχία του για τους συνεχείς εκφοβισμούς, τις απειλές και τις επιθέσεις πουφίστανται μέλη των οργανώσεων για τα ανθρώπινα δικαιώματα, δημοσιογράφοι και δικαστικοί. Επιπλέον, το Μάΐο η ΕΕ προέβη σε διάβημα στον Αντιπρόεδρο της χώρας και εξέφρασε την ανησυχία της για τα θέματα των ανθρωπίνων δικαιωμάτων, και ιδιαίτερα για τις απειλές κατά των προσώπων που δραστηριοποιούνται στον τομέα αυτόν.

3. Το Συμβούλιοποστηρίζει πλήρως τη δήλωση της Ειδικής Εκπροσώπου του Γενικού Γραμματέα των ΗΕ για τουςπερασπιστές των ανθρωπίνων δικαιωμάτων κας Hina Jilani, που έγινε στις 12 Ιουνίου 2002 μετά την επίσκεψή της στη Γουατεμάλα. Στη δήλωσή της, μεταξύ άλλων παροτρύνει την κυβέρνηση της Γουατεμάλας να εφαρμόσει τις συμφωνίες ειρήνης και ιδιαίτερα τις διατάξεις που αφορούν τα ανθρώπινα δικαιώματα, να παύσει την ατιμωρησία για τις παρελθούσες και τρέχουσες παραβιάσεις, και να διεξαγάγει λεπτομερή και ανεξάρτηση διερεύνυση των καταγγελιών για πράξεις βίας κατά τωνποστηρικτών των ανθρωπίνων δικαιωμάτων και της καταγγελόμενης δράσης μυστικών ομάδων. Η έκθεση της κας Jilani σχετικά με την επίσκεψή της στη Γουατεμάλα, η οποία θαποβληθεί στην Επιτροπή Ανθρωπίνων Δικαιωμάτων στη Γενεύη το 2003, θα αποτελέσει μια πολλάποσχόμενη εξέλιξη.

4. Το Συμβούλιο διατηρεί εποικοδομητικό διάλογο με τη Γουατεμάλα με βάση την τήρηση των ανθρωπίνων δικαιωμάτων και την εφαρμογή των Συμφωνιών Ειρήνης τόσον διμερώς όσο και στα πλαίσια του διαλόγου του San Jose. Η κατάσταση στη Γουατεμάλα παρακολουθείται εκ του σύνεγγυς προκειμένου να καθοριστεί η κατάλληλη δράση που θα πρέπει να ακολουθηθεί.